Slika na kojoj se prikazuje tekst, isječak crteža

Opis je automatski generiranREPUBLIKA HRVATSKA

VUKOVARSKO SRIJEMSKA ŽUPANIJA



**OPĆINA TOVARNIK**

**JEDINSTVENI UPRAVNI ODJEL**

KLASA: 112-04/22-01/06

URBROJ: 2196-28-01-22-3

Tovarnik, 17.06.2022.

Na temelju članka 19. stavka 6. a u vezi s člankom 29. stavkom 3. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 04/18, 112/19) načelnik Općine Tovarnik o b j a v lj u j e

**OPIS POSLOVA I PODATCI O PLAĆI ZA RADNO MJESTO PROČELNIKA JEDINSTVENOG UPRAVNOG ODJELA OPĆINE TOVARNIK**

**1. OPIS POSLOVA:**

* rukovodi Upravnim odjelom, obavlja najsloženije poslove iz djelokruga Upravnog odjela, organizira, usmjerava i usklađuje rad Upravnog odjela
* osigurava pravovremeno izvršavanje poslova i zadataka; brine o zakonitom i učinkovitom radu Upravnog odjela u odnosu na obveze Općinskog načelnika i Vijeća
* donosi rješenje o prijmu u službu, rasporedu na radno mjesto te o drugim pravima i obavezama službenika (rješenja o godišnjem odmoru, rješenja o dopustima i s.) kao i o prestanku službe,
* koordinira rad i obavlja nadzor nad radom službenika i namještenika,
* obavlja sve kadrovske poslove
* poduzima mjere za utvrđenje odgovornosti za povrede službene dužnosti,
* vodi evidenciju radnog vremena
* temeljem Zakona o lokalnoj i područnoj (regionalnoj) samoupravi donosi rješenje o početku obnašanja dužnosti općinskog načelnika,
* donosi rješenja o plaćama općinskog načelnika sukladno Zakonu o plaćama u lokalnoj i područnoj regionalnoj samoupravi,

***Približan postotak vremena koji je potreban za obavljanje naprijed nabrojanih poslova: 20%***

* odlučuje o najsloženijim stručnim pitanjima iz područja komunalnog gospodarstva, prostornog planiranja i zaštite okoliša, društvenih djelatnosti, pripreme i provođenja akata u vezi gospodarenja nekretninama u vlasništvu Općine Tovarnik te poslova iz područja opće uprave te pomaže službenicima odjela u radu na najsloženijim predmetima
* vodi registar nekretnina u vlasništvu općine
* vodi registar koncesija
* vodi upravni postupak i rješava u upravnim stvarima
* donosi rješenja o komunalnom doprinosu
* donosi rješenja o naknadi za zadržavanje nezakonito izgrađenih zgrada u prostoru
* izrađuje razna izvješća iz svog djelokruga rada

***Približan postotak vremena koji je potreban za obavljanje naprijed nabrojanih poslova: 20%***

* sudjeluje u pripremi općih i pojedinačnih akata koje donosi Općinsko vijeće i Općinski načelnik
* obavlja stručnu pripremu i obradu sjednica općinskog vijeća, sređuje i čuva izvornu dokumentaciju općinskog vijeća i općinskog načelnika priprema prijedloge programa javnih potreba u kulturi, sportu, socijalnoj skrbi i dr.
* priprema prijedloge programa građenja i održavanja komunalne infrastrukture, korištenja sredstava ostvarenih od zakupa i prodaje poljoprivrednog zemljišta i druge programe
* savjetuje i pomaže Općinskom načelniku i predsjedniku Općinskog vijeća, članovima Općinskog vijeća, predsjednicima Komisija, Odbora, Mjesnih odbora u pripremanju dnevnog reda sjednica i radnih sastanaka, te priprema potrebne dokumentacije
* surađuje sa državnim, javnim i drugim institucijama u poslovima iz svoje ovlasti
* dostavlja akte Vijeća i načelnika na objavu u službeno glasilo
* dostavlja opće akte donesene na sjednici Općinskog vijeća na nadzor
* vrši objavu dokumenata i akata putem web stranica iz svoje nadležnosti

***Približan postotak vremena koji je potreban za obavljanje naprijed nabrojanih poslova: 20%***

* izrađuje Plan nabave i kontrolira postupke jednostavne nabave
* vodi registar ugovora po kojima se obavljaju plaćanja iz Proračuna
* priprema ugovore o zakupu, kupoprodaji i druge ugovore
* daje stručna tumačenja zakona i općih akata te njihovu primjenu
* prati propise iz nadležnosti odjela

***Približan postotak vremena koji je potreban za obavljanje naprijed nabrojanih poslova: 20%***

* sudjeluje u sastavljanju Izjave o fiskalnoj odgovornosti iz svoje nadležnosti
* upravlja vlastitim pogonom Općine Tovarnik kao organizacijske jedinice jedinstvenog upravnog odjela
* obavlja i druge poslove po nalogu općinskog načelnika

***Približan postotak vremena koji je potreban za obavljanje naprijed nabrojanih poslova: 20%***

**2. PODATCI O PLAĆI**

plaću pročelnika jedinstvenog upravnog odjela Općine Tovarnik čini umnožak koeficijenta složenosti poslova radnog mjesta na koje je službenik raspoređen odnosno **6,00** i osnovice za obračun plaće u iznosu od **1.800,00 kn bruto** , uvećan za **0,5%** za svaku navršenu godinu radnog staža.

OPĆINSKI NAČELNIK

Anđelko Dobročinac, dipl.ing.